Διάταξη του Γενικού Δικαστηρίου (ένατο τμήμα) της 16ης Ιουλίου 2015 — NK Rosneft κ.λπ. κατά Συμβουλίου
(Υπόθεση T‑69/15)
«Προσφυγή ακυρώσεως — Κοινή εξωτερική πολιτική και πολιτική ασφαλείας — Περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία — Εκκρεμοδικία — Προδήλως απαράδεκτο»
1.                     Ένδικη διαδικασία — Ένσταση εκκρεμοδικίας — Ταυτότητα διαδίκων, αντικειμένου και λόγων ακυρώσεως των δύο προσφυγών — Απαράδεκτο της δεύτερης προσφυγής (βλ. σκέψη 19)
2.                     Ένδικη διαδικασία — Αιτήματα της προσφυγής — Αναπροσαρμογή κατά τη διάρκεια της δίκης — Εξομοίωση προς την άσκηση προσφυγής με δικόγραφο (βλ. σκέψη 20)
Αντικείμενο
Μερική ακύρωση της αποφάσεως 2014/872/ΚΕΠΠΑ του Συμβουλίου, της 4ης Δεκεμβρίου 2014, για την τροποποίηση της αποφάσεως 2014/512/ΚΕΠΠΑ σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία και της αποφάσεως 2014/659/ΚΕΠΠΑ για την τροποποίηση της αποφάσεως 2014/512/ΚΕΠΠΑ (ΕΕ L 349, σ. 58), καθώς και του κανονισμού (ΕΕ) 1290/2014 του Συμβουλίου, της 4ης Δεκεμβρίου 2014, για την τροποποίηση του κανονισμού (EΕ) 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία και για την τροποποίηση του κανονισμού (ΕΕ) 960/2014 που τροποποιεί τον κανονισμό (ΕΕ) 833/2014 (ΕΕ L 349, σ. 20), καθόσον οι πράξεις αυτές αφορούν τις προσφεύγουσες.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως προδήλως απαράδεκτη.
2)
Οι NK Rosneft OAO, RN-Shelf-Arctic OOO, RN-Shelf-Dalniy Vostok ZAO, RN-Exploration OOO και Tagulskoe OOO φέρουν τα δικαστικά τους έξοδα.